Nyt job til Anni Fønsby: Ansat hos revisor | Realityportalen
Af Jan Körner - 14. apr. 2018 kl. 08:55
Den tidligere realitystjerne har kastet sig ud i en ny karriere.
Den tidligere realitystjerne Anni Fønsby, der blandt andet har medvirket i ‘Jeg er en celebrity – få mig væk herfra’, har fået en helt ny rolle i sit omtumlede liv. Erik Damgaards ekskone er nemlig blevet ansat på et kontor.
– Jeg har siddet i et revisionsfirma det seneste års tid. Jeg hjælper dem med forskellige ting. Hvis der er nogle virksomheder, der har problemer, så hjælper jeg dem med at finde nogle løsninger, siger Anni Fønsby til HER&NU.
Hun sidder dog ikke med næsen nede i virksomhedernes regnskaber. Hendes rolle er en helt anden i firmaet.
– Det kan være en mand, der bruger en halv million på at få nogle energidrikke til Danmark, og så lige pludselig går hans partner ned med stress. Så står der en mand, der ikke har forstand på det, og som skal have afviklet det hele. Her kommer jeg ind over, sætter mig ind i det og sørger for at få solgt de drikke, så han kommer ud med et nul uden at tabe på det. Det kunne være en af tingene, forklarer Anni.
LÆS OGSÅ: Anni Fønsby får ny dom: Slipper for fængsel
Hun mener, at hendes uddannelse og fortid gør hende i stand til at løse problemerne for kunderne.
– Jeg er uddannet indenfor kontor og har været selvstændig i 25 år, siger Fønsby, der dog ikke behøver at tjekke ind på kontoret hver morgen og først gå, når arbejdstiden er forbi.
– Jeg er freelance, så jeg har ikke faste mødetider.